# Katerina Lahnò

Katerina Oleksàndrivna Lahnò (ucraïnès: Катери́на Олекса́ндрівна Лагно́) o Iekaterina Aleksàndrovna Lagnó (en rus: Екатери́на Алекса́ндровна Лагно́), nascuda el 27 de desembre de 1989, és una jugadora d'escacs ucraïnesa i russa. Va obtenir el títol de Gran Mestre Femení (WGM) a l'edat de 12 anys i 4 mesos, trencant el rècord de Judit Polgár per esdevenir la dona més jove de la història en obtenir el títol. Actualment té també el títol de Gran Mestre (absolut), essent l'11a jugadora en tota la història a aconseguir-lo. Tot i que va néixer a Lviv, Lahnò va créixer a la ciutat industrial (i de molta afició als escacs) de Kramatorsk. Des del 2005, viu a Donetsk. Des del juliol de 2014, representa Rússia.
A la llista d'Elo de la FIDE del juny de 2022, hi tenia un Elo de 2547 punts, cosa que en feia la jugadora (femenina) número 2 de Rússia, i la 4a millor jugadora del rànquing mundial femení. El seu màxim Elo va ser de 2560 punts, a la llista del desembre de 2018.

## Resultats destacats en competició

El 1999 es va proclamar Campiona del món femenina Sub-10 a Orpesa. El 2001, Lahnò es va proclamar Campiona d'Europa Sub-14 femenina, a Kallithea. Va participar en el Campionat del món femení de 2004, en què hi era la cinquena millor preclassificada. Als 15 anys va guanyar el Campionat d'Europa femení de 2005, celebrat a Chişinău, Moldàvia: empatada amb la Mestre Internacional russa Nadejda Kossíntseva al final de la 12a ronda, amb 9 punts cadascuna, Lahnò va guanyar les dues partides ràpides de desempat per guanyar el campionat. El 2006 va guanyar la IV Women's North Urals Cup, assolint una norma de GM.
El 2007 va formar part de l'equip ucraïnès que va obtenir la medalla de bronze al Campionat del món per equips celebrat a Iekaterinburg. El maig de 2008, Lahnò va guanyar altre cop el Campionat d'Europa femení, a Plòvdiv, mig punt per damunt de la segona classificada, en un torneig obert a 11 rondes; d'aquesta manera, Lahnò esdevingué la primera persona a guanyar dos cops un Campionat d'Europa d'escacs individual. També el 2008, va disputar (i perdre) la final del Campionat del món de la modalitat d'escacs Chess960 (o Fischer random) contra Aleksandra Kosteniuk.
El 25 de febrer de 2009 es va casar amb en Robert Fontaine, Gran Mestre i reporter de TV francès.
El 2010 es proclamà Campiona del món femenina de semiràpides.
El 2012 empatà al segon lloc al Campionat del món femení de ràpides a Batumi, Geòrgia, amb 8/11 punts, amb Humpy Koneru i Aleksandra Kosteniuk (la campiona fou Antoaneta Stéfanova). A finals del 2013 va jugar el Campionat d'Europa per equips al primer tauler de la selecció ucraïnesa. Hi va puntuar 6/9 i l'equip ucraïnès va guanyar la medalla d'or.
El 2014 es proclamà Campiona del món femenina de ràpides a Khanti-Mansisk. L'11 de juliol de 2014, la FIDE va aprovar el seu traspàs des de la Federació ucraïnesa a la russa, que havia demanat el març del mateix any.
El 2016 Lahnò va guanyar la medalla d'or al campionat de partides ràpides femení a l'IMSA Elite Mind Games a Huai'an, Xina. El 2017, fou quarta al Campionat d'Europa femení a Riga (la campiona fou Nana Dzagnidze).
El novembre de 2018, va perdre contra Ju Wenjun la final del Campionat del món femení. El desembre del mateix any, però, va guanyar el Campionat del món d'escacs ràpids femení, a St. Petersburg, sense perdre cap partida.
El maig de 2019, Lahnò va ser derrotada per poc marge per Elina Danielian a la primera ronda del Campionat de Ràpides femení organitzat per Chess.com. El matx era una combinació dels formats blitz i llampec amb una primera part a partides a 5 minuts i un segon d'increment (5+1), una segona part de 3+1, i una tercera d'1+1. El matx es va decidir a la partida final.
També el maig de 2019 fou una de les vuit jugadores que va disputar el recentment reinstaurat Torneig de Candidates que serviria per determinar l'aspirant al títol mundial en el Campionat del món d'escacs femení de 2020, i hi acabà quarta, amb 7/12 punts; la campiona fou Aleksandra Goriàtxkina.
Fou tercera al Grand Prix de la FIDE femení 2019–2021, cosa que li va permetre de classificar-se pel Torneig de Candidates de 2022.

### Participació en olimpíades d'escacs

Lahnò ha participat, representant Ucraïna, en tres Olimpíades d'escacs femenines, entre els anys 2004 i 2008 (amb un total de 21½ punts de 31 partides, un 69,4%). A les edicions de 2004 i 2006 hi participà com a MI, i a partir de 2008 com a GM. Ha obtingut un total de tres medalles, dues per equips (or el 2008 i argent el 2006), i una d'individual, d'argent, per la seva actuació al segon tauler en l'edició de 2006.
Taula de participacions en olimpíades :
| Any | Olimpíada | Ciutat | Elo propi | Tauler | Partides | Guanyades | Taules | Perdudes | % | Posició indiv. | Posició equip |
| 2004 | XXXVI Olimpíada | Calvià | 2435 | 3r | 12 | 6 | 5 | 1 | 70,8% | 6 | 18 |
| 2006 | XXXVII Olimpíada | Torí | 2468 | 2n | 10 | 7 | 2 | 1 | 80,0% | | |
| 2008 | XXXVIII Olimpíada | Dresden | 2488 | 1r | 9 | 2 | 6 | 1 | 55,6% | 14 | |
| 2010 | XXXIX Olimpíada | Khanti-Mansisk | 2539 | 1r | 9 | 2 | 5 | 2 | 50,0% | 12 | 9 |
| 2012 | XL Olimpíada | Istanbul | 2542 | 1r | 10 | 5 | 4 | 1 | 70,0% | | |

## Notes i referències

* ↑ ChessBase "Move over Judit, here comes Kateryna!" (anglès)
* ↑ FIDE: Llista de títols aprovats, 25 de juny de 2007
* 1 2 «Nota biogràfica de Katerina Lahnó» (en anglès). Chessgames.com. [Consulta: 18 setembre 2010].
* ↑ International Chess Federation. Transfers in 2014. ID: 14109336, name: Lagno, Kateryna.
* ↑ «"Rànquing d'escaquistes femenines per federació: Rússia"» (en anglès). lloc web de la FIDE. [Consulta: 5 juny 2022].
* ↑ «Evolució Elo de Katerina Lahnò» (en anglès). FIDE consulta= 5 de juny de 2022.
* ↑ «Campionats del món per edats: campions» (en portuguès). brasilbase. [Consulta: 14 febrer 2014].
* ↑ «Mencions a la fotogaleria del lloc web de la Federació Ucraïnesa d'Escacs» (en anglès). Arxivat de l'original el 2012-03-15. [Consulta: 4 octubre 2014].
* ↑ «Kateryna Lahno and Sergei Tiviakov European Chess Champions!» (en anglès). chessdom.com, 2008. [Consulta: 4 maig 2011].
* ↑ «Classificació final del Campionat d'Europa femení de 2008» (en anglès). Chess-Results, 2008. [Consulta: 4 maig 2011].
* ↑ Crowther, Mark. «Campionat d'Europa individual de 2008» (en anglès). The Week In Chess 704, 01-05-2008. Arxivat de l'original el 2008-05-16. [Consulta: 4 maig 2011].
* ↑ ChessBase.com - Chess News - Mainz 2008 Kosteniuk wins Chess960, Rybka and Shredder qualify (anglès)
* ↑ Reportatge sobre el casament de Katerina Lahno i sobre d'altres parelles de Grans Mestres: Kateryna and Robert – pour la vie à jamais unis..., Chessbase, 26 de febrer de 2009 (en anglès). Consultat el dia 6 de novembre de 2011 (anglès)
* ↑ «GM Kateryna Lahno wins the Women's World Blitz Championship 2010» (en anglès). Fide.com, 18-09-2010. [Consulta: 13 desembre 2013].
* ↑ «Stefanova and Gunina winners at World Rapid and Blitz Championships» (en anglès). chessvibes.com. Arxivat de l'original el 2013-12-14. [Consulta: 14 desembre 2013].
* ↑ «19th European Women's Team Chess Championship 2013». Chess-Results. [Consulta: 3 maig 2020].
* ↑ «Kateryna Lagno is Women's World Rapid Champion» (en anglès). chessdom.com, 25-04-2014. [Consulta: 17 agost 2014].
* ↑ «Title: Kateryna Lagno crowned Women's World Rapid Champion». FIDE, 25-04-2014. [Consulta: 9 gener 2016].
* ↑ Transferències de federació de 2014 FIDE
* ↑ Crowther, Mark. «IMSA Elite Mind Games 2016», 24-02-2016. [Consulta: 8 gener 2018].
* ↑ Mark Crowther. «18th European Women's Championship 2017» (en anglès), 23-04-2017. [Consulta: 30 desembre 2021].
* ↑ «Ju Wenjun Beats Lagno In Playoff, Wins Women's World Chess Championship». Chess.com, 24-11-2018. [Consulta: 29 març 2020].
* ↑ «FIDE World Blitz Champions: Carlsen and Lagno». ChessBase, 30-12-2018. [Consulta: 30 desembre 2018].
* ↑ https://www.chess.com/news/view/women-speed-chess-championship-lagno-danielian
* ↑ https://www.chess.com/article/view/2019-speed-chess-championship#wscc2019
* ↑ https://www.chess.com/news/view/women-speed-chess-championship-lagno-danielian-preview
* ↑ Pereira, Antonio «Goryachkina is the new World Championship challenger» (en anglès). chessbase, 14-06-2019 [Consulta: 29 març 2020].
* ↑ Houska, Jovanka. «Goryachkina Wins Women's Candidates' Ahead Of Anna Muzychuk» (en anglès). Chess.com, 18-06-2019. [Consulta: 29 març 2020].
* ↑ «Qualification for FIDE Women's Candidates Tournament 2022 announced» (en anglès). [Consulta: 6 maig 2021].
* ↑ «FIDE Women's World Championship. Cycle 2020-2022».
* ↑ Olimpbase:: Fitxa de Katerina Lahnó Competicions per equips [Consulta 19 de setembre de 2010]
* ↑ «Base de dades de competicions per equips d'escacs» (en anglès). OlimpBase. [Consulta: 12 setembre 2010].

## Enllaços externs

* Posicions crítiques de les seves partides a «wtharvey.com». [Consulta: 18 setembre 2010]. (anglès)
* Estimació Elo de Katerina Lahnó a «chessmetrics.com». [Consulta: 18 setembre 2010]. (anglès)